এবার সন্দেহাতীত নিরঙ্কুশ জয় দিয়ে আজকের কলামের ইতি টানতে চাই। বাংলায় বক্তৃতা দিয়ে বঙ্গবন্ধুর বিশ্ববিজয়ের মতো কিছুদিন আগে দিল্লীতে বাংলায় প্রেস কনফারেন্স করে ভারত সভা জয় করার চমত্কার চেষ্টা চালিয়েছিলেন স্বরাষ্ট্রমন্ত্রী অ্যাডভোকেট সাহারা খাতুন। তার অনুপ্রেরণা বঙ্গবন্ধু। তিনি সদা মুজিব অনুরাগী। তবে তার পরিকল্পনায় গলদ ছিল। তিনি সঙ্গে করে ড. কামাল-হুমায়ুন রশীদ মার্কা দক্ষ ইংরাজী জানাঅলা নিয়ে যাননি। তাই দিল্লীর সাংবাদিককুলের মন জয়ের বদলে হাসির পাত্রে পরিণত হন তিনি। তা নিয়ে দেশেও নিন্দুকেরা কম নিন্দাচর্চা করেনি। কেন তিনি দিল্লীর কূট-সাংবাদিকদের ফার্মগেটের মোড়ে হরতালের দিন অবস্থানরত মাঠ সাংবাদিক ভাবলেন- সে নিয়ে রসময় প্রশ্ন তুলেছেন অনেকে।